ananddey/assamese-wiki-corpus huggingface dataset:
যামিনী কৃষ্ণমূৰ্তি

যামিনী কৃষ্ণমূৰ্তি (২০ ডিচেম্বৰ ১৯৪০ - ৩ আগষ্ট ২০২৪) এগৰাকী ভাৰতীয় শাস্ত্ৰীয় নৃত্যশিল্পী। তেওঁ ভাৰত নাট্যম আৰু কুচিপুড়ি নৃত্যৰ পাৰদৰ্শিতাৰ বাবে বিখ্যাত। ভাৰত চৰকাৰে তেওঁ আগবঢ়োৱা অৱদানৰ স্বীকৃতি স্বৰূপে কলা শিতানত ১৯৬৮ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ভাৰত চৰকাৰে তেওঁক ২০০১ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।

প্ৰাৰম্ভিক জীৱন

১৯৪০ চনৰ ২০ ডিচেম্বৰ তাৰিখে ব্ৰিটিছ ভাৰতৰ অন্তৰ্গত মাদ্ৰাজ প্ৰেচিডেন্সিৰ মাদানাপল্লীত যামিনী কৃষ্ণমূৰ্তিৰ জন্ম হৈছিল। বৰ্তমান এই ঠাই অন্ধ্ৰ প্ৰদেশৰ চিত্তোৰ জিলাৰ অন্তৰ্গত। তেওঁ অৰ্ধ চন্দ্ৰৰ নিশা জন্ম গ্ৰহণ কৰাৰ বাবে তেওঁৰ ককাকে তেওঁৰ নাম যামিনী পূৰ্ণতিলাকা ৰাখিছিল। ইয়াৰ অৰ্থ হৈছে ৰাতিৰ ভ্ৰূৰ ওপৰত এটা পূৰ্ণ চিহ্ন। তেওঁ তামিলনাডুৰ চিদাম্বৰমত ডাঙৰ হৈছিল যদিও মাতৃভাষা তেলেগু আছিল।

কৰ্মজীৱন

১৯৫৭ চনত মাদ্ৰাজত পোন প্ৰথমবাৰৰ বাবে যামিনী কৃষ্ণমূৰ্তিয়ে ৰাজহুৱাকৈ নৃত্য প্ৰদৰ্শন কৰিছিল। তেওঁ অন্ধ্ৰ প্ৰদেশৰ ভগৱান ভেংকটশ্বৰৰ মন্দিৰ তিৰুমালা তিৰুপতি দেৱস্থানমৰ আস্থানা নৰ্তকী অৰ্থাৎ স্থায়ী নৰ্তকীৰ সন্মান লাভ কৰিছিল। কিছুমান সমালোচকৰ মতে তেওঁৰ নৃত্যয়ে লয়বদ্ধ ব্যক্তিত্বক প্ৰতিফলিত কৰে। তেওঁক কুচিপুড়ি নৃত্যৰ শিখাবাহক হিচাপেও অভিহিত কৰা হয়। তেওঁ কুচিপুড়ি আৰু ভাৰত নাট্যম দুয়ো শাস্ত্ৰীয় নৃত্যৰ পটীয়সী। ভাৰতৰ ৰাজধানী নতুন দিল্লীৰ হৌজ খাছত তেওঁৰ যামিনী স্কুল অফ ডান্স নামেৰে নৃত্যৰ প্ৰতিষ্ঠান আছে। ইয়াত তেওঁ নতুন চামক শাস্ত্ৰীয় নৃত্যৰ শিক্ষা দান কৰে। ইয়াৰ লগতে তেওঁ দেশ-বিদেশৰ বিভিন্ন স্থানত নৃত্য প্ৰদৰ্শন কৰিছে। তেওঁ নৃত্য সাধনাত ব্যস্ত থাকি কেতিয়াও বিবাহ নকৰিলে। শিৱ গণেশ তেওঁৰ ব্যৱস্থাপক আৰু জে. এগ্ৰী গ্ৰীয়েট তেওঁৰ ব্যক্তিগত সচিব।

তেওঁৰ আত্মজীৱনী এ পেছন ফৰ ডান্স অৰ্থাৎ নৃত্যৰ প্ৰতি স্পৃহা প্ৰকাশিত হৈছে আৰু পাঠকৰ সমাদৰো লাভ কৰিছে।

বঁটা আৰু সন্মান

তেওঁ কলা ক্ষেত্ৰত আগবঢ়োৱা অৱদানৰ স্বীকৃতি স্বৰূপে তেওঁ বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। ভাৰত চৰকাৰে কলা শিতানত তেওঁক ১৯৬৮ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী, ২০০১ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।
২০১৪ চনৰ ৮ মাৰ্চ তাৰিখে আন্তৰ্জাতিক নাৰী দিৱস উপলক্ষে অনুষ্ঠিত সম্ভৱী স্কুল অফ ডান্সৰ নায়িকা এক্সচেলেন্স পাৰচনীফাইডত নাট্য শাস্ত্ৰ পুৰস্কাৰৰে যামিনী কৃষ্ণমূৰ্তিক সন্মানিত কৰা হৈছিল। তেওঁ ইয়াত "কুচিপুড়িলৈ মহিলাৰ অৱদান" শীৰ্ষক ব্যক্তব্য আগবঢ়ায়।

মৃত্যু

২০২৪ চনৰ ৩ আগষ্ট তাৰিখে নতুন দিল্লীত ৮৩ বছৰ বয়সত যামিনী কৃষ্ণমূৰ্তিৰ মৃত্যু হয়।

চিত্ৰ বিথিকা

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:মৃত ব্যক্তি
বেৰহানে ৰাস-ৱৰ্ক

বেৰহানে ৰাস-ৱৰ্ক (জন্ম-১৯৪০) ইথিঅ'পিয়াৰ এজন মহিলাৰ যৌনাংগ বিকৃতকৰণৰ(FGM) বিৰোধী কৰ্মী। তেওঁ মহিলা আৰু শিশুৰ স্বাস্থ্যক প্ৰভাৱিত কৰা পৰম্পৰাগত পদ্ধতিসমূহৰ আন্তঃআফ্ৰিকান সমিতিৰ প্ৰতিষ্ঠাপক সভানেত্ৰী আছিল।[1]

জীৱন

খ্ৰীষ্টান ইথিঅ'পিয়ান পৰিয়ালত জন্মগ্ৰহণ কৰা বেৰহানে আছফাৱে ইউৰোপীয় পৰিচালিত প্ৰাথমিক বিদ্যালয়ত পঢ়িছিল আৰু পোন্ধৰ বছৰ বয়সত আদিছ আবাবাৰ বৰ্ডিং স্কুলত পঢ়িছিল। জেচুইট বিশ্ববিদ্যালয়ৰ পৰা শিক্ষাত তেওঁ বি এ ডিগ্ৰী লাভ কৰে। আমেৰিকাত প্ৰশিক্ষিত অভিযন্তা টেৰেফে ৰাছ-ৱৰ্কক বিয়া কৰাই ১৯৭০ চনত স্বামীৰ সৈতে জেনেভালৈ যায়। জেনেভাৰ গ্ৰেজুৱেট ইনষ্টিটিউট অৱ ডেভেলপমেণ্ট ষ্টাডিজৰ পৰা আন্তঃৰাষ্ট্ৰীয় সম্পৰ্কত তেওঁ এম এ ডিগ্ৰী লাভ কৰে। টেলিভিছনৰ এটা অনুষ্ঠানে মহিলাৰ যৌনাংগ বিকৃতিৰ বিষয়ে "তেওঁৰ চিন্তাৰ প্ৰক্ৰিয়াটো আৰম্ভ কৰিছিল"৷ তেওঁ সচেতনতা বৃদ্ধিৰ হকে কাম কৰিবলৈ চিন্তা কৰিলে ।

১৯৯৫ চনত বেৰহানে ৰাস-ৱৰ্কে ৰাষ্ট্ৰসংঘৰ জনসংখ্যা বঁটা লাভ কৰে।

তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
ছত্ৰপতি শিৱাজী মহাৰাজ বাস্তু সংগ্ৰহালয়

ছত্ৰপতি শিৱাজী মহাৰাজ বাস্তু সংগ্ৰহালয় (; সংক্ষিপ্ত ৰূপ: CSMVS) মুম্বাই (বম্বে)ৰ এটা সংগ্ৰহালয় য’ত প্ৰাগঐতিহাসিক কালৰ পৰা পৰা আধুনিক সময়লৈকে ভাৰতৰ ইতিহাসৰ নথিভুক্ত কৰা হয়। পূৰ্বতে ই পশ্চিম ভাৰতৰ প্ৰিন্স অৱ ৱেলছ সংগ্ৰহালয় নামেৰে জনাজাত আছিল।

ভাৰতত ব্ৰিটিছ শাসনৰ সময়ত কুৰি শতিকাৰ আৰম্ভণিৰ বছৰবোৰত তেতিয়াৰ বম্বে নামৰ চহৰখনৰ বিশিষ্ট নাগৰিকসকলে চৰকাৰৰ সহায়ত ৱেলছৰ ৰাজকুমাৰৰ (পৰৱৰ্তী সময়ত যুক্তৰাজ্যৰ ৰজা পঞ্চম জৰ্জ, ভাৰতৰ সম্ৰাট) ভ্ৰমণৰ স্মৃতিত এই সংগ্ৰহালয় প্ৰতিষ্ঠা কৰিছিল। ই দক্ষিণ মুম্বাইৰ মাজমজিয়াত গেটৱে ইণ্ডিয়াৰ ওচৰত অৱস্থিত। ১৯৯৮ চনত এই সংগ্ৰহালয়ৰ নাম সলনি কৰি মাৰাঠা ৰাজ্যৰ প্ৰতিষ্ঠাপক শিৱাজীৰ নামেৰে ৰখা হয়।

এই ভৱন ইণ্ডো-ছাৰাচেনিক বাস্তুকলা শৈলীত নিৰ্মিত, য’ত মোগল, মাৰাঠা আৰু জৈন আদি স্থাপত্যৰ অন্যান্য শৈলীৰ উপাদানসমূহ সন্নিবিষ্ট কৰা হৈছে। সংগ্ৰহালয় ভৱনটো তালগছৰ বাগিচা আৰু ফুলনিৰে আৱৰা।

সংগ্ৰহালয়টোত প্ৰাচীন ভাৰতীয় ইতিহাসৰ প্ৰায় ৫০,০০০ প্ৰদৰ্শনৰ লগতে বিদেশী ভূমিৰ পৰা সংগৃহীত সামগ্ৰীও আছে, যিবোৰক মূলতঃ শিল্প, পুৰাতত্ত্ব আৰু প্ৰাকৃতিক ইতিহাস- এই তিনি ভাগত ভাগ কৰা হৈছে। ইয়াত সিন্ধু উপত্যকা সভ্যতাৰ শিল্পকৰ্ম, লগতে গুপ্ত, মৌৰ্য, চালুক্য আৰু ৰাষ্ট্ৰকুটৰ সময়ৰ প্ৰাচীন ভাৰতৰ অন্যান্য অৱশেষ সংৰক্ষণ কৰা হৈছে।

ইতিহাস

১৯০৪ চনত বম্বেৰ কিছুমান আগশাৰীৰ নাগৰিকে ৱেলছৰ ৰাজকুমাৰ, ভৱিষ্যতৰ ৰজা পঞ্চম জৰ্জৰ ভ্ৰমণৰ স্মৃতিত এটা সংগ্ৰহালয় প্ৰতিষ্ঠা কৰাৰ সিদ্ধান্ত লয়।

১৯০৫ চনৰ ১১ নৱেম্বৰত ৱেলছৰ ৰাজকুমাৰে আধাৰশিলা স্থাপন কৰে আৰু সংগ্ৰহালয়টোক আনুষ্ঠানিকভাৱে "প্ৰিন্স অফ ৱেলচ মিউজিয়াম অফ ৱেষ্টাৰ্ণ ইণ্ডিয়া" নামেৰে নামাকৰণ কৰা হয়। ১৯০৭ চনৰ ১ মাৰ্চত বম্বে প্ৰেচিডেন্সিৰ চৰকাৰে সংগ্ৰহালয় সমিতিখনক "ক্ৰিচেণ্ট চাইট" নামৰ ভূমিৰ এটা অংশ প্ৰদান কৰে, য'ত বৰ্তমান সংগ্ৰহালয়টো আছে। মুকলি ডিজাইন প্ৰতিযোগিতাৰ পিছত ১৯০৯ চনত স্থপতিবিদ জৰ্জ ৱিটেটক সংগ্ৰহালয় ভৱনটোৰ ডিজাইনৰ দায়িত্ব দিয়া হয়। ইতিমধ্যে ৱিটেটে জেনেৰেল পোষ্ট অফিচৰ ডিজাইনৰ কাম কৰিছিল আৰু ১৯১১ চনত মুম্বাইৰ অন্যতম প্ৰসিদ্ধ স্থাপত্য গেটৱে অফ ইণ্ডিয়াৰ ডিজাইন কৰিছিল।

সংগ্ৰহ

সংগ্ৰহালয়ৰ সংগ্ৰহত প্ৰায় ৫০,০০০ টা শিল্পকৰ্ম আছে। সংগ্ৰহালয়টোৰ সংগ্ৰহক মূলতঃ শিল্প, পুৰাতাত্ত্বিক আৰু প্ৰাকৃতিক ইতিহাস- এই তিনিটা ভাগত ভাগ কৰা হৈছে। সংগ্ৰহালয়টোত এটা বন বিভাগো আছে, য'ত বম্বে প্ৰেচিডেন্সি (ব্ৰিটিছ ভাৰত)ত উৎপাদিত কাঠৰ নমুনা ৰখা হৈছে আৰু এটা বিভাগত শিল, খনিজ আৰু জীৱাশ্মৰ সৰু স্থানীয় ভূবৈজ্ঞানিক সংগ্ৰহ প্ৰদৰ্শন কৰা হৈছে। নৌ পৰিবহণৰ সৈতে জড়িত বস্তু প্ৰদৰ্শন কৰা সামুদ্ৰিক ঐতিহ্য গেলেৰী "ভাৰতত এই ধৰণৰ প্ৰথম" সংগ্ৰহ। ২০০৮ চনত সংগ্ৰহালয়টোৱে দুটা নতুন গেলেৰী স্থাপন কৰে, য'ত "কাৰ্ল আৰু মেহেৰবাই খাণ্ডালৱালা সংগ্ৰহ" আৰু "ভাৰতৰ মুদ্ৰা" প্ৰদৰ্শিত হৈছে।

মূৰ্তিকলা গেলাৰী

পুৰাতাত্ত্বিক সংগ্ৰহসমূহ প্ৰথমে অগ্ৰণী পুৰাতত্ত্ববিদ ছাৰ হেনৰী কৌচেন্স আৰু ছাৰ জন মাৰ্শ্বলে আৰম্ভ কৰিছিল। গুৰুত্বপূৰ্ণ ভাস্কৰ্য্যসমূহৰ ভিতৰত আছে- কৌচেন্সে খনন কৰা মিৰপুৰখাৰ পৰা সংগৃহীত গুপ্ত যুগৰ টেৰাকোটা আৰু ইটা, গান্ধাৰৰ বৃহৎ সংখ্যক বৌদ্ধ প্ৰতিমূৰ্তি আৰু ঐহোলৰ এটা জৰাজীৰ্ণ মন্দিৰৰ মুধচ।

তথ্য সংগ্ৰহ

বাহ্যিক সংযোগ

Chhatrapati Shivaji Maharaj Vastu Sangrahalaya at Google Cultural Institute

শ্ৰেণী:মহাৰাষ্ট্ৰৰ সংগ্ৰহালয়
Category:ভাৰতভিত্তিক সাংস্কৃতিক সংগঠন
জাপানৰ ৰাজপৰিয়াল

link= চনত পূৰ্বৰ সম্ৰাট আকিহিট' আৰু সম্ৰাজ্ঞী মিচিক'ৰ সৈতে ৰাজপৰিয়ালৰ আন আন সদস্য
জাপানৰ ৰাজপৰিয়াল বা ঔপনিৱেশিক গৃহস্থিয়ে (皇室, ক'শ্বিৎচু) বৰ্তমানে জাপান শাসন কৰা সম্ৰাটৰ পৰিয়াল আৰু বংশৰ সেই সদস্যসমূহক সামৰে যিয়ে আনুষ্ঠানিক আৰু ৰাজহুৱা দায়িত্বভাৰ বহন কৰি আছে। জাপানৰ সংবিধানৰ মতে, জাপানৰ সম্ৰাট "ৰাজ্য আৰু প্ৰজাৰ মাজৰ ঐক্যৰ চিহ্ন"। সম্ৰাটৰ বাদে, ৰাজপৰিয়ালৰ অন্য সদস্যসমূহে কেৱল ঔপচাৰিক আৰু সামাজিক দায়িত্বহে পালন কৰে। জাপানৰ চৰকাৰৰ চালনত সম্ৰাটৰ বাদে আন আন সদস্যৰ কোনো ভূমিকা নাই।

ৰাজপৰিয়ালৰ ইতিহাস

জাপানত কেইবাশতকৰ পৰা 'সম্ৰাট'ৰ পদবী ৰাজপৰিয়ালৰেই কেৱল পুৰুষ সদস্যৰ এজনৰ পৰা আনজনলৈ হস্তান্তৰ হৈ আহিছে। জাপানী ৰাজতন্ত্ৰ বৰ্তমানে ক্ষমতাসীন ৰাজতন্ত্ৰসমূহৰ ভিতৰত আতাইতকৈ পুৰণি নিৰন্তৰ শাসনত থকা ৰাজতন্ত্ৰ।

জাপানী ৰাজপৰিয়ালে আনুষ্ঠানিকভাৱে ১২৬জন সম্ৰাটক মান্যতা প্ৰদান কৰে। সম্ৰাটৰ সূচি আৰম্ভ হয় প্ৰবাদপ্ৰতিম সম্ৰাট জিম্মুৰ পৰা, যাৰ সময় পৰম্পৰানুযায়ী খ্ৰীষ্টপূৰ্ব ৬৬০ৰ ১১ ফেব্ৰুৱাৰী বুলি অনুমান কৰা হয়। এই সূচী, নিৰন্তৰভাৱে ২০২১ত জাপান শাসন কৰা সম্ৰাট নাৰুহিট'লৈকে আহে। এই সূচীৰ প্ৰথম ২৯জন সম্ৰাটৰ বিষয়ে বিশেষ ঐতিহাসিক সাক্ষ্য পোৱা নাযায়। কিন্তু ১৫০০ বছৰ পূৰ্বে শাসনভাৰ গ্ৰহণ কৰা সম্ৰাট কিনমেইৰ সময়ৰ পৰাই এই সূচীৰ প্ৰত্যেক সম্ৰাট আৰু ৰাজপৰিয়ালৰ নিৰন্তৰতাৰ সবল সাক্ষ্য উপলব্ধ।

ৰাজপৰিয়ালত সদস্যভুক্তিৰ নিয়ম

কশ্বিৎচু টেনপান (皇室典範) বা জাপানৰ ঔপনিৱেশিক গৃহস্থিৰ আইনৰ পঞ্চম দফা অনুযায়ী, ঔপনিৱেশিক পৰিয়াল, বা কজকু (皇族)ত এইসকল সন্নিৱিষ্ট:

কগ' (皇后) বা সম্ৰাজ্ঞী
টাই কটাইগ' (太皇太后) বা বৰ সম্ৰাজ্ঞী
শ্বিন্ন (親王) বা সম্ৰাটৰ পুৰুষতান্ত্ৰিক বংশৰ বৈধ পুত্ৰসৱ আৰু পৌত্ৰসৱ
শ্বিন্নহি (親王妃) বা সম্ৰাটৰ পুৰুষতান্ত্ৰিক বংশৰ বৈধ পুত্ৰসৱ আৰু পৌত্ৰসৱৰ ভাৰ্যাসৱ
নাইশ্বিন্ন (内親王) বা সম্ৰাটৰ পুৰুষতান্ত্ৰিক বংশৰ বৈধ অবিবাহিত পুত্ৰীসৱ আৰু পৌত্ৰীসৱ
অ (王) বা সম্ৰাটৰ পুৰুষতান্ত্ৰিক বংশৰ তিনি পুৰুষ বা তাতকৈ দূৰৰ পুৰুষ উত্তৰাধিকাৰীসৱ
অহি (王妃) বা সম্ৰাটৰ পুৰুষতান্ত্ৰিক বংশৰ তিনি পুৰুষ বা তাতকৈ দূৰৰ পুৰুষ উত্তৰাধিকাৰীসৱৰ ভাৰ্যা
জ'অ (女王) বা সম্ৰাটৰ পুৰুষতান্ত্ৰিক বংশৰ তিনি পুৰুষ বা তাতকৈ দূৰৰ অবিবাহিত নাৰী

১৯৪৭ চনৰ অক্টোবৰত ৰাজপৰিয়ালৰ ১১টা শাখা আঁতৰোৱা হৈছিল। তাৰ পাছৰে পৰা, ব্যৱহাৰিকভাৱে, কেৱল সম্ৰাট টাইশ্ব'ৰ পুৰুষতান্ত্ৰিক বংশৰ সদস্যসমূহহে জাপানী ৰাজপৰিয়ালৰ সদস্য হিচাপে গণ্য হৈ আহিছে। বৰ্তমানে জাপানী ৰাজপৰিয়ালত ১৭গৰাকী সদস্য আছে।

ৰাজপৰিয়ালৰ বৰ্তমানৰ সদস্যসমূহ

বৰ্তমানৰ জাপানৰ সম্ৰাট নাৰুহিট' পূৰ্বৰ সম্ৰাট আকিহিট' আৰু পূৰ্বৰ সম্ৰাজ্ঞী মিচিক'ৰ জ্যেষ্ঠ পুত্ৰ। তেওঁৰ জন্ম ১৯৬০ চনৰ ২৩ ফেব্ৰুৱাৰীত হৈছিল। ১৯৯৩ চনৰ ৯ জুনত বিবাহপাশত আবদ্ধ হোৱা তেতিয়াৰ যুৱৰাজ নাৰুহিট'ই ২০১৯ চনৰ ১ মে'ত ৰাজ্যভাৰ গ্ৰহণ কৰি সম্ৰাটৰ স্থান দখল কৰিলে, পিতৃ, পূৰ্বৰ সম্ৰাট আকিহিট'ৰ জীৱিতাৱস্থাতে সিংহাসন ত্যাগৰ পাছত।

সম্ৰাট নাৰুহিট'ৰ পত্নী, সম্ৰাজ্ঞী মাচাক'ৰ জন্ম ১৯৬৩ চনৰ ৯ ডিচেম্বৰত হৈছিল। পূৰ্বৰ সম্ৰাজ্ঞী মিচিক'ও জীৱিত আৰু জাপানী ৰাজপৰিয়ালৰ সদস্য। আৰু পুত্ৰী যুৱৰাণী আকিশ্বিন'। ৰাজকুমাৰী হিটাচি য়িশ্বিটাগা শ্বুগাৰুৰ পুত্ৰী। ৰাজকুমাৰী ট'ম'হিট', আৰু তেওঁৰ সন্তান ৰাজকুমাৰী চুগুক'।

তথ্য সংগ্ৰহ

শ্ৰেণী:জাপান
কল্পনা চাওলা

কল্পনা চাওলা (; ১৭ মাৰ্চ, ১৯৬২ – ১ ফেব্ৰুৱাৰী, ২০০৩) এগৰাকী আমেৰিকান মহাকাশচাৰী তথা মহাকাশলৈ যোৱা ভাৰতীয় মূলৰ প্ৰথম মহিলা। ১৯৯১ চনৰ এপ্ৰিল মাহত কল্পনা চাওলাই আমেৰিকান নাগৰিক হিচাপে স্বীকৃতি লাভ কৰে। ১৯৯৭ চনত এগৰাকী অভিযান বিশেষজ্ঞ আৰু মুখ্য ৰ'বটিক আৰ্ম অপাৰেটৰ হিচাপে স্পেছ শ্বাটল্ কলম্বিয়াত কল্পনা চাওলাই প্ৰথম মহাকাশ যাত্ৰা আৰম্ভ কৰে। ২০০৩ চনৰ ১ ফেব্ৰুৱাৰী তাৰিখে স্পেছ শ্বাটল্ কলম্বিয়া পৃথিৱীৰ বায়ুমণ্ডলত পুনঃ প্ৰৱেশ কৰাৰ সময়ছোৱাতেই মহাকাশ যানখন ধ্বংসপ্ৰাপ্ত হৈ ছয়জন মহাকাশচাৰীসহ কল্পনা চাওলাৰ মৃত্যু হয়। মৰণোত্তৰভাৱে কল্পনা চাওলাক কংগ্ৰেছনেল স্পেছ মেডেল অৱ অন'ৰ, নাছাৰ মহাকাশ উৰণ পদক আৰু নাছাৰ বিশিষ্ট সেৱা পদক প্ৰদান কৰা হৈছে।

উদ্ধৃতিসমূহ

তৰাবোৰে আমাৰ ভাগ্যক ধৰি নাৰাখে, বৰং আমিহে তাক ধৰি ৰাখোঁ৷
যদি আপোনাৰ এটা সপোন আছে তেন্তে তাক বাস্তৱায়িত কৰিবলৈ চেষ্টা কৰক। এয়া নিৰ্ভৰ নকৰে যে, আপুনি ভাৰতীয় নাৰী নে অন্য কৰোবাৰ৷
জীৱনত বহুত মানুহৰ পৰা অনুপ্ৰাণিত হৈছোঁ৷ শিক্ষাগুৰু আৰু মহান লেখকৰ কিতাপৰ পৰা অনুপ্ৰাণিত হৈছোঁ৷
আপোনাৰ যি কৰিবলৈ মন মেলিছে সেইটোকে কৰক। যদি আপুনি কেৱল লক্ষ্যৰ অৰ্থেহে তাক কৰি আছে আৰু একোৱে উপভোগ কৰা নাই, তেন্তে মই ভাবোঁ আপুনি নিজকে প্ৰতাৰণা কৰিছে।

উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
ইউৰেনাচ

ইউৰেনাচ (ইংৰাজীত: Uranus) সৌৰজগতৰ সূৰ্যৰ পৰা দূৰত্বৰ দিশত এই গ্ৰহটো সপ্তম আৰু আকাৰ আয়তনৰ দিশত সৌৰজগতৰ তৃতীয় বৃহত্তম গ্ৰহ। গ্ৰহটোৰ নাম আকাশৰ গ্ৰীক দেৱতা ক্ৰ'নচৰ পিতৃ, জ্যুচৰ পিতামহ তথা এৰিচৰ প্ৰপিতামহ ইউৰেনাচৰ পৰা লোৱা হৈছে। সৌৰজগতৰ ভিতৰত ইউৰেনাচৰ কক্ষপথ তৃতীয় বৃহৎ আৰু ভৰৰ ফালৰপৰা ইয়াৰ স্থান চতুৰ্থ। বিজ্ঞানীসকলে নেপচুন আৰু ইউৰেনাচ উভয়কে তুষাৰ দানৱ হিচাপে নামকৰণ কৰিছে। ইউৰেনাচৰ বাতাবৰণ বৃহস্পতি আৰু শনিৰ দৰে হাইড্ৰ’জেন আৰু হিলিয়ামেৰে পূৰ্ণ যদিও ইয়াত তুষাৰ, এম’নিয়া আৰু মিথেন অধিক পৰিমাণে পোৱাৰ উপৰিও হাইড্ৰ’কাৰ্বনৰ উপস্থিতি পোৱা যায়।আৰু বৰফ আৰু শিলেৰে গঠিত।

তথ্যসূত্ৰ

বাহ্যিক সংযোগ

Edge On! ESO Press Release
NASA's Uranus fact sheet
Uranus Profile at NASA's Solar System Exploration site
Keck pictures of Uranus show best view from the ground – Press release with some photographs showing rings, satellites and clouds
News reports of December 22, 2005 rings and moons discovery
New Moons and Rings found at Uranus, SPACE.com
Two more rings discovered around Uranus, MSNBC
Planets—Uranus A kid's guide to Uranus.
Spring Has Sprung on Uranus
Uranus at Jet Propulsion Laboratory's planetary photojournal.
Uranus (Astronomy Cast homepage)
Uranian system montage

শ্ৰেণী:সৌৰজগত
শ্ৰেণী:গ্ৰহ
কোকলোঙা

কোকলোঙা (, বৈজ্ঞানিক নাম-Dendrocitta vagabunda) দক্ষিণ-পূব এছিয়াত স্থানীয়ভাৱে পোৱা এবিধ চৰাইৰ প্ৰজাতি। ই কাউৰী পৰিয়াল (Corvidae)ৰ অন্তৰ্ভুক্ত। ইয়াৰ নেজ অতি দীঘল আৰু ইয়াৰ ডাঙৰ মাতৰ বাবে চকুত পৰা বিধৰ হয়। কোকলোঙা সাধাৰণতে মুকলি কাঠনি, খেতি-পথাৰ, বনাঞ্চল তথা নগৰীয়া অঞ্চলতো দেখিবলৈ পোৱা যায়।

বিৱৰণ

]], India)
The sexes are alike and the main colour of the body is cinnamon with a black head and the long graduated tail is bluish grey and is tipped in black. The wing has a white patch. The only confusable species is the Grey Treepie which however lacks the b rufous mantle. The bill is stout with a hooked tip. The underparts and lower back are a warm tawny-brown to orange-brown in colour with white wing coverts and black primaries. The bill, legs and feet are black.

টেক্স'নমি

The widespread populations show variations and several subspecies are recognized.
The nominate subspecies is found in the northeastern part of peninsular India south to Hyderabad.
The desert form is paler and called pallida,
vernayi of the Eastern Ghats is ber while parvula of the Western Ghats is smaller in size.
The population in eastern Thailand an Indochina is sakeratensis.

বিতৰণ

The range of this species is quite large, covering all of mainland India up to the Himalayas, and southeasterly in a broad band into Burma (Myanmar), Laos, and Thailand in open forest consisting of scrub, plantations and gardens.

আচৰণ

খাদ্য

The Rufous Treepie is an arboreal omnivore feeding almost completely in trees on fruits, seeds, invertebrates, small reptiles and the eggs and young of birds; it has also been known to take flesh from recently killed carcasses. It is an agile forager, clinging and clambering through the branches and sometimes joining mixed hunting parties along with species such as drongos and babblers. It has been observed feeding on ecto-parasites of wild deer.

প্ৰজনন

The breeding season in India is April to June. The nest is built in trees and bushes and is usually a shallow platform. There are usually 3-5 eggs laid.

তথ্য সংগ্ৰহ

বাহ্যিক সংযোগ

Photos and other media
Type specimen of sakeratensis

শ্ৰেণী:শালিকা
শ্ৰেণী:অসমৰ চৰাই
পানীলগা জ্বৰ

সাধাৰণ পানীলগা জ্বৰ হৈছে এক প্ৰকাৰৰ ভাইৰাছজনিত সংক্ৰামক ৰোগ। ই শ্বাস নলীৰ ওপৰৰ অংশত সংক্ৰমিত হয় আৰু প্ৰাথমিকভাৱে নাকত প্ৰভাৱ পেলায়।

পানীলগাৰ সাধাৰণ উপসৰ্গবোৰ হৈছে কাহ, ডিঙিৰ পিৰপিৰণি, নাকৰ পৰা পানী ওলোৱা, হাঁচি, আৰু জ্বৰ। ই সাধাৰণতে সাতৰ পৰা দহ দিনৰ ভিতৰত নিজে নিজে ভাল হয়, কিছুমান লক্ষণ তিনি সপ্তাহ পৰ্যন্ত থাকিব পাৰে। প্ৰায় ২০০ বিধ ভাইৰাছে পানীলগা সৃষ্টি কৰে; একেবাৰে সাধাৰণ ভাইৰাছ বিধ হৈছে ৰাইন'ভাইৰাছ।

শ্বাস নলীৰ ওপৰৰ অংশৰ সংক্ৰমণ প্ৰভাৱিত অংশ অনুহৰি বিভিন্ন ভাগত ভাগ কৰা হৈছে, সাধাৰণ পানীলগাত নাক প্ৰভাৱিত হয়, ডিঙি (ফেৰিংজাইটিছ), আৰু ছাইনাছ (ছাইনাছাইটিছ), কেতিয়াবা কনজাংটিভাইটিছৰ বাবে এটা বা দুয়োটা চকু আক্ৰান্ত হয়। প্ৰকৃততে ভাইৰাছে কলাৰ ক্ষতিসাধন কৰাতকৈ সংক্ৰমণৰ বিপক্ষে দেহৰ প্ৰতিৰক্ষাই দেখুওৱা সংবেদনৰ বাবেহে ৰোগৰ লক্ষণসমূহৰ আৱিৰ্ভাব হয়। প্ৰাথমিকভাৱে হাত ধুই বা কোনোক্ষেত্ৰত মাস্ক পিন্ধি ইয়াৰ প্ৰতিৰোধ কৰিব পাৰি। পানীলগা জ্বৰ নিউম'নিয়াৰ ৰূপ লব পাৰে, হয়তো ভাইৰাছজনিত নিউম'নিয়া অথবা গৌণ বেক্টেৰিয়াজনিত নিউম'নিয়া।

পানীলগা জ্বৰৰ কোনো চিকিৎসা নাই, কিন্তু ইয়াৰ লক্ষণবোৰ চিকিৎসাৰ দ্বাৰা নিয়ন্ত্ৰণ কৰিব পাৰি। ই মানুহৰ মাজত অতি সঘনাই হৈ থকা এটা সাধাৰণ ৰোগ, প্ৰাপ্তবয়স্ক সকল বছৰি দুই তিনিবাৰ আক্ৰান্ত হয় আৰু শিশুসকল ছয়ৰ পৰা বাৰবাৰলৈকে। ই অতীজৰপৰাই মানৱ সমাজৰ লগত ওতঃপোতভাৱে জড়িত।

তথ্য সংগ্ৰহ

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
আন্তঃৰাষ্ট্ৰীয় বিধৱা দিৱস

আন্তঃৰাষ্ট্ৰীয় বিধৱা দিৱস হৈছে "বহু দেশত লাখ লাখ বিধৱা আৰু তেওঁলোকৰ ওপৰত নিৰ্ভৰশীল লোকে সম্মুখীন হোৱা দৰিদ্ৰতা আৰু অন্যায়"ৰ সমাধানৰ বাবে ৰাষ্ট্ৰসংঘৰ অনুমোদিত কাৰ্যসূচী। প্ৰতি বছৰে ২৩ জুনত এই দিৱস পালন কৰা হয়।

বিধৱাৰ বিষয়টোৰ প্ৰতি সজাগতা সৃষ্টিৰ বাবে দ্য লুম্বা ফাউণ্ডেচনে আন্তঃৰাষ্ট্ৰীয় বিধৱা দিৱস স্থাপন কৰিছিল। ২৩ জুন তাৰিখৰ তাৎপৰ্য হ'ল ১৯৫৪ চনৰ সেইদিনা ফাউণ্ডেচনৰ প্ৰতিষ্ঠাপক লৰ্ড লুম্বাৰ মাতৃ শ্ৰীমতী পুষ্প ৱাতি লুম্বা বিধৱা হৈছিল। ফাউণ্ডেশ্যনৰ এটা লক্ষ্য হৈছে ই যিটোক অদৃশ্য দুৰ্যোগ বুলি বৰ্ণনা কৰিছে তাক তাৰ বিপৰীতে উজ্জ্বল কৰি তোলা। ২০১০ চনত প্ৰকাশিত এখন কিতাপ ইনভিজিবল, ফৰ্গটেন ছাফাৰাৰ্ছ: দ্য প্লাইট অৱ উইড'জ এৰাউণ্ড দ্য ৱৰ্ল্ডত অনুমান কৰা হৈছে যে বিশ্বজুৰি ২৪.৫ কোটি বিধৱা আছে, ইয়াৰে ১১.৫ কোটি বিধৱা দৰিদ্ৰতাত জীৱন কটায় আৰু তেওঁলোকে কেৱল স্বামী হেৰুৱাৰ বাবেই সামাজিক কলংক আৰু অৰ্থনৈতিক বঞ্চনাৰ সম্মুখীন হৈছে। লুম্বা ফাউণ্ডেশ্যনৰ সজাগতা অভিযানৰ অংশ হিচাপে এই অধ্যয়ন ২০১০ চনৰ ২২ জুনত ৰাষ্ট্ৰসংঘৰ মহাসচিব বান কি-মুনৰ ওচৰত উপস্থাপন কৰা হৈছিল।

২০০৫ চনত প্ৰথম আন্তঃৰাষ্ট্ৰীয় বিধৱা দিৱস অনুষ্ঠিত হয় আৰু ইয়াক লৰ্ড লুম্বা আৰু ফাউণ্ডেশ্যনৰ সভানেত্ৰী চেৰী ব্লেয়াৰে আৰম্ভ কৰে। ২০১০ চনৰ ষষ্ঠ আন্তঃৰাষ্ট্ৰীয় বিধৱা দিৱসৰ ভিতৰত ৰুৱাণ্ডা, শ্ৰীলংকা, আমেৰিকা, ব্ৰিটেইন, নেপাল, ছিৰিয়া, কেনিয়া, ভাৰত, বাংলাদেশ আৰু দক্ষিণ আফ্ৰিকাত অনুষ্ঠান অনুষ্ঠিত হয়।

ৰাষ্ট্ৰসংঘৰ স্বীকৃতি

২০১০ চনৰ ২১ ডিচেম্বৰত ৰাষ্ট্ৰসংঘৰ সাধাৰণ পৰিষদে ২৩ জুন তাৰিখক আন্তৰ্জাতিক বিধৱা দিৱস হিচাপে আনুষ্ঠানিকভাৱে গ্ৰহণ কৰে আৰু গেবনৰ ৰাষ্ট্ৰপতি আলী বংগো অণ্ডিম্বাই উত্থাপন কৰা প্ৰস্তাৱক সৰ্বসন্মতিক্ৰমে সমৰ্থন কৰে। ২৩ জুনক আনুষ্ঠানিকভাৱে পালনৰ দিন হিচাপে স্বীকৃতি দিয়াৰ লগতে সংলগ্ন প্ৰস্তাৱটোৱে "সদস্য ৰাষ্ট্ৰ, ৰাষ্ট্ৰসংঘৰ ব্যৱস্থা আৰু অন্যান্য আন্তঃৰাষ্ট্ৰীয় আৰু আঞ্চলিক সংস্থাসমূহক বিধৱা আৰু তেওঁলোকৰ সন্তানৰ পৰিস্থিতিৰ প্ৰতি বিশেষ গুৰুত্ব দিবলৈ" আহ্বান জনায়।

তথ্যসূত্ৰ

শ্ৰেণী:দিৱসসমূহ
কাৰ্ল ছেগান

কাৰ্ল ছেগান (, ৯ নৱেম্বৰ, ১৯৩৪ – ২০ ডিচেম্বৰ, ১৯৯৬) একেধাৰে এগৰাকী জ্যোতিৰ্বিজ্ঞানী, গ্ৰহবিজ্ঞানী, মহাজগতবিজ্ঞানী, জ্যোতিঃপদাৰ্থবিজ্ঞানী, লেখক আৰু আদৰ্শস্থানীয় বিজ্ঞান সংযোগকাৰী। ১৯৮৫ চনত তেওঁ আমেৰিকাৰ কংগ্ৰেছৰ আগত সাক্ষ্য দিছিল যে সেউজ গৃহ প্ৰভাৱৰ ফলত পৃথিৱীৰ জলবায়ু ব্যৱস্থাৰ পৰিৱৰ্তন হ’ব।

উদ্ধৃতিসমূহ

যদি আপুনি আৰম্ভণিৰ পৰা এটা আপেল পাই বনাব বিচাৰে, আপুনি প্ৰথমে বিশ্বব্ৰহ্মাণ্ডখন সৃষ্টি কৰিব লাগিব।
বিজ্ঞান আৰু আধ্যাত্মিকতা পাৰস্পৰিকভাৱে একচেটিয়া অৰ্থাৎ তাৰে এটা থাকিলে আনটো থাকিব নোৱাৰে বুলি থকা ধাৰণাটোৱে দুয়োটাৰে অপকাৰহে কৰিছে।
বিজ্ঞান যে কেৱল আধ্যাত্মিকতাৰ লগত সমিলমিল থকা বস্তুৱেই এনে নহয়; ই আধ্যাত্মিকতাৰ এক গভীৰ উৎস।
আমি বিজ্ঞান আৰু প্ৰযুক্তিৰ ওপৰত একেবাৰে নিৰ্ভৰশীল এখন সমাজত বাস কৰোঁ আৰু তথাপিও চতুৰতাৰে বস্তুবোৰ এনেদৰে সজাই থৈছো যাতে বিজ্ঞান আৰু প্ৰযুক্তি প্ৰায় কোনেও বুজি নাপায়। সেইটো দুৰ্যোগৰ বাবে এটা স্পষ্ট বিধি।
ব্ৰিঙিং ছাইন্স ডাউন টু আৰ্থ (১৯৯৪), যুটীয়াভাৱে
ঈশ্বৰ আকাশত বহি প্ৰতিটো চৰাইৰ পতনৰ হিচাপ লোৱা বৈ পৰা দাড়িৰে এজন অতি শুভ্ৰবৰ্ণ পুৰুষ বুলি ধাৰণাটো হাস্যকৰ। কিন্তু যদি ঈশ্বৰৰ দ্বাৰা কোনোবাই বিশ্বব্ৰহ্মাণ্ডক নিয়ন্ত্ৰণ কৰা ভৌতিক নিয়মৰ সমষ্টিটোক বুজায়, তেন্তে স্পষ্টভাৱে এনে এজন ঈশ্বৰ আছে। এই ঈশ্বৰ আৱেগিকভাৱে অসন্তুষ্টিজনক... মাধ্যাকৰ্ষণ নিয়মৰ ওচৰত প্ৰাৰ্থনা কৰাৰ বিশেষ যুক্তি নাই।
ছাইণ্টিষ্টচ এণ্ড দেয়াৰ গডছ, ইউ.এছ. নিউজ এণ্ড ৱৰ্ল্ড ৰিপোৰ্ট ভোলিউম ১১১ (১৯৯১)
মই বিশ্বাস কৰিবলৈ ভাল পাম যে মোৰ যেতিয়া মৃত্যু হ'ব তেতিয়া মই আকৌ জীম, মোৰ কিছু চিন্তা, অনুভৱ, স্মৃতিৰ এটা অংশ চলি থাকিব। কিন্তু মই সেইটো যিমানেই বিশ্বাস কৰিব বিচাৰোঁ‌, আৰু এক পৰলোকক দাবী কৰা প্ৰাচীন আৰু বিশ্বব্যাপী সাংস্কৃতিক পৰম্পৰাৰ সত্ত্বেও, মই ইয়াক ইচ্ছাকৃত চিন্তাতকৈ বেছি বুলি ক’ব পৰা একো নাজানো।
ইন দ্য ভেলী অফ দ্য শ্বেড', পেৰেড (১০ মাৰ্চ, ১৯৯৬)

উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জ্যোতিৰ্বিজ্ঞানী
শ্ৰেণী:লেখক
শ্ৰেণী:পুলিৎজাৰ বঁটা বিজয়ী
শ্ৰেণী:মৃত ব্যক্তি
সমৰ (১৯৯৯ চলচ্চিত্ৰ)

সমৰ (, উৰ্দু: سمر) ১৯৯৯ চনত শ্যাম বেনেগালৰ পৰিচালনাৰে নিৰ্মিত এখন ভাৰতীয় পূৰ্ণদৈৰ্ঘ্যৰ চলচ্চিত্ৰ। এই ছবিখন হৰ্ছ মেণ্ডাৰৰ "আনহাৰ্ড ভয়েচছ: ষ্ট'ৰীজ অৱ ফৰগটেন লাইভছ" নামৰ কিতাপখনৰ আধাৰত নিৰ্মিত। ছবিখন প্ৰযোজনা কৰিছে ৰাষ্ট্ৰীয় চলচ্চিত্ৰ উন্নয়ন নিগম (NFDC) নামৰ চৰকাৰী সংস্থাটোৱে।

ইয়াত অভিনয় কৰিছে ৰাজেশ্বৰী সচদেৱ, জোনহাৱিৱি ফৰছিৱাছ, কিশোৰ কদম আৰু সীমা বিশ্বাস আৰু অন্যসকলে। ছবিখনৰ ভাষা হিন্দুস্তানী। সংগীত বনৰাজ ভাটিয়াৰ। সমৰে ১৯৯৯ চনত শ্ৰেষ্ঠ পূৰ্ণদৈৰ্ঘ্য ছবি আৰু শ্ৰেষ্ঠ চিত্ৰনাট্যৰ বাবে দুটাকৈ ৪৬তম ৰাষ্ট্ৰীয় চলচ্চিত্ৰ বঁটা লাভ কৰে।

অৱলোকন

মধ্যপ্ৰদেশৰ এখন গাঁৱৰ বাস্তৱ জীৱনৰ কাহিনীৰ আধাৰত ছবিখন নিৰ্মিত হৈছে। এজন কৃষকে ঈশ্বৰক ধন্যবাদ দিবৰ বাবে গাঁৱৰ মন্দিৰত প্ৰৱেশ কৰাৰ "অপৰাধ" সংঘটিত কৰিছিল আৰু ফল স্বৰূপে তেওঁক ৰাজহুৱাভাৱে গাঁৱৰ পুৰোহিতজনে অপমান কৰিছিল। এজন চলচ্চিত্ৰ অভিনেতাই অপমানৰ এই দৃশ্যটো অভিনয় কৰিবলৈ যাওঁতে বিদ্ৰোহী হৈ উঠে, যাৰ ফলত গাঁওখনত আন এক হিংসাৰ সূচনা হয়।
ইয়াৰ উপৰিও ই আধুনিক চলচ্চিত্ৰ নিৰ্মাতাসকলৰ এক অপ্ৰিয় ছবিও উপস্থাপন কৰে, বিশেষকৈ যিসকলে "সংবেদনশীল" কাহিনীৰ সন্ধানত দূৰৈৰ গ্ৰাম্য অঞ্চল ভ্ৰমণ কৰে। আনহাতে নিজেই গ্ৰাম্য গতিশীলতাৰ প্ৰতি সংবেদনহীন হৈ থাকে আৰু পাছলৈ চলচ্চিত্ৰ নিৰ্মাণ প্ৰক্ৰিয়াত সমগ্ৰ কাহিনীটোৰ লগত নিজৰ পূৰ্বধাৰণা আৰু পক্ষপাতিত্ব যোগ কৰে।

কাহিনীৰ সাৰাংশ

ছবিখনৰ মুখ্য বিষয়বস্তু ভাৰতৰ জাতি ব্যৱস্থা কেন্দ্ৰিক আৰু ইয়াক এখন ছবিৰ ভিতৰত আন এখন ছবি হিচাপে চিত্ৰিত কৰা হৈছে।
মধ্যপ্ৰদেশৰ এখন সৰু গাঁৱত পানীৰ পাম্প স্থাপনক লৈ দুটা ভিন্ন সম্প্ৰদায়ৰ মাজত কাজিয়া হয়। কোনো এটা সম্প্ৰদায়ৰ সদস্য নাথুৱে অন্যায় বুলি অনুভৱ কৰা সিদ্ধান্তৰ বিৰুদ্ধে প্ৰতিবাদ কৰে। ইয়াতে স্থানীয় ভূস্বামী ক্ষুব্ধ হৈ পৰে আৰু সম্প্ৰদায়টোক ভোকত মৰাৰ পাং পাতি অৰ্থনৈতিক নিষেধাজ্ঞা আৰোপ কৰাৰ সিদ্ধান্ত লয়। নাথুৰ ঘৰখন এক ৰহস্যজনক পৰিস্থিতিত জুইত জাহ যাহ যায়। তেতিয়া নাথুৱে এটা মন্দিৰত আশ্ৰয় বিচাৰে আৰু সমাধানৰ বাবে ঈশ্বৰৰ ওচৰত প্ৰাৰ্থনা কৰে। নাথুক তেওঁৰ সম্প্ৰদায়ৰ লোকক মন্দিৰত প্ৰৱেশ কৰাত নিষেধাজ্ঞা আৰোপ কৰা নিয়ম ভংগ কৰাৰ বাবে তেওঁ ভূস্বামীৰ দ্বাৰা প্ৰহৃত হোৱা দেখা যায়।
পিছত জনা যায় যে অঞ্চলটোৰ পৰিস্থিতিক বোম্বাইত নিৰ্মিত এখন ছবিৰ কাহিনী হিচাপে ব্যৱহাৰ কৰা হৈছে। কিন্তু ছবিখনত দেখুওৱা চৰিত্ৰসমূহক ভুলকৈ উপস্থাপন কৰা হৈছে; যাৰ ফলত ছবিৰ চেটত উত্তেজনাৰ সৃষ্টি হয় আৰু শেষত হিংসাত্মক পৰিস্থিতিৰ উদ্ভৱ হয়।

বঁটা

৪৬তম ৰাষ্ট্ৰীয় চলচ্চিত্ৰ বঁটা (১৯৯৮)
শ্ৰেষ্ঠ পূৰ্ণদৈৰ্ঘ্য চলচ্চিত্ৰ বঁটা- স্বৰ্ণকমল
শ্ৰেষ্ঠ চিত্ৰনাট্য ৰচক- অশোক মিশ্ৰ

তথ্যউৎস

বাহ্যিক সংযোগ

Samar at the on NFDC website
NFDC website

শ্ৰেণী:১৯৯৯ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
বালি আৰ্টছ ফেষ্টিভেল

বালি আৰ্টছ ফেষ্টিভেল (ইণ্ডোনেছিয়ান: পেষ্টা কেচেনিয়ান বালি; বালিনী: ᬧᬾᬲ᭄ᬢᬓᬾᬲᬾᬦᬶᬬᬦ᭄ᬩᬮᬶ) বা পিকেবি(PKB) হৈছে ইণ্ডোনেছিয়াৰ বালিত প্ৰতি বছৰে আয়োজিত হৈ অহা বাৰ্ষিক কলা উৎসৱ, যি উৎসৱে বালিন শিল্প আৰু সংস্কৃতিক উদযাপন, সংৰক্ষণ আৰু বিকাশত অৰিহনা যোগাই আহিছে। ১৯৭৯ চনত প্ৰথমবাৰৰ বাবে অনুষ্ঠিত হোৱা ই ইণ্ডোনেছিয়াৰ আটাইতকৈ দীৰ্ঘদিনীয়া কলা উৎসৱত পৰিণত হৈছে।এই উৎসৱ সাধাৰণতে ইণ্ডোনেছিয়াৰ বালি দ্বীপৰ ডেনপাছৰৰ বজৰা সন্ধি স্মৃতিসৌধৰ চৌহদত বৰ্ণিল উদ্বোধনী পেৰেডেৰে আৰম্ভ হয়। এমাহজোৰা এই অনুষ্ঠানটো ইয়াৰ মূল স্থান ডেনপাছৰৰ তমন ৱেৰ্ধি বুদয়া কলা কেন্দ্ৰত চলি থাকে। এই মহোৎসৱত পৰম্পৰাগত বালিন শিল্পীসকলে দৈনিক অনুষ্ঠান পৰিৱেশন কৰাৰ উপৰিও, ইণ্ডোনেছিয়াৰ অন্যান্য অংশ আৰু অন্যান্য দেশৰ কলা-কুশলীসকলেও দৈনিক পৰিবেশন কৰে। এই উৎসৱত বিভিন্ন সংস্কৃতিক প্ৰতিযোগিতা, আলোচনা চক্ৰ আৰু শিল্প, হস্তশিল্প আৰু প্ৰামাণিক বালিন খাদ্যৰ প্ৰদৰ্শনীও অনুষ্ঠিত হয়।

ইতিহাস

১৯৭৯ চনত ইডা বাগছ মন্ত্ৰৰ গৱৰ্ণৰ পদত থকাৰ সময়ত বালিৰ পৰম্পৰাগত সংস্কৃতিৰ প্ৰচাৰ আৰু ইয়াক প্ৰচলিত কৰি ৰখাৰ মহান উদ্দেশ্য আগত ৰাখি এই উৎসৱ অনুস্থিত কৰা হৈছিল।

বালি কলা মহোৎসৱৰ মূল আয়োজক নিয়ন্ত্ৰণ হৈছে "বালি কলা মহোৎসৱ সম্পৰ্কীয় ১৯৮৬ চনৰ সপ্তম বালি প্ৰদেশৰ আঞ্চলিক নিয়ন্ত্ৰণ" সংস্থাৰ দ্বাৰা ।

প্ৰথম বালি কলা মহোৎসৱ ১৯৭৯ চনৰ ২০ জুনৰ পৰা ১৯৭৯ চনৰ ২৩ আগষ্টলৈকে প্ৰায় ২ মাহ ধৰি চলিছিল।

বালি কলা উৎসৱৰ উদ্দেশ্য হৈছে বালি সম্প্ৰদায়ৰ কলাত্মক অৱদানসমূহ অন্বেষণ, আৱিষ্কাৰ আৰু প্ৰদৰ্শন কৰিবলৈ মানুহক প্ৰেৰণা যোগোৱা। পিকেবিয়ে প্ৰতি বছৰে বিভিন্ন ধৰণৰ অনন্য আৰু ভিন্ন বিষয়বস্তু আগবঢ়ায়। ২৫তম সংখ্যক বালি আৰ্টছ পাৰ্টিৰ লগত সংগতি ৰাখি বালি আৰ্ট পেষ্টছ আৰু বালিৰ ৰূপালী কলা উৎসৱৰ জুবিলিয়ামতো বালিৰ শিল্প প্ৰদৰ্শন কৰা হয়।

বালি আৰ্টছ পাৰ্টিৰ ইতিহাসত ইয়াক সাধাৰণতে ৰাজ্যৰ উচ্চ পদস্থ বিষয়াসকলে উদ্বোধন কৰিছিল। ১৯৭৯ চনত প্ৰথমবাৰৰ বাবে ‘পেষ্টা কেচেনিয়ান বালি’ (পিকেবি) মুকলি কৰে প্ৰয়াত ইডা বাগুছ মন্ত্ৰই, যি সেই সময়ত বালিৰ প্ৰথম স্তৰৰ মুৰব্বীৰ ৰাজ্যপালৰ লগতে পেষ্টা কেচেনিয়ান বালিৰ প্ৰৱৰ্তক আছিল। ‘পেষ্টা কেচেনিয়ান বালি’ৰ মুকলিৰ বাকী কাম মন্ত্ৰী, উপ-ৰাষ্ট্ৰপতি, ৰাষ্ট্ৰপতি আৰু প্ৰথম মহিলাই কৰিছিল।

তথ্য সূত্ৰ